Väitöskirja: Suomi noudattaa EU-lakien ylivertaisuutta liian yksisilmäisesti ja vaarantaa näin perustuslailliset ydinarvomme

Keskiviikkona väittelevän apulaisoikeuskansleri Mikko Puumalaisen mukaan syntynyttä tilannetta on vaikea korjata.

Apulaisoikeuskansleri Mikko Puumalainen esittää tuoreessa tutkimuksessaan, että Suomen sitoutuminen EU-lakien etusijaperiaatteeseen nykyisessä laajuudessa ei ole järkevää.

Puumalaisen väitöskirjassa ja tämänpäiväisessä väitöstilaisuudessa tarkastellaan sitä, että Suomen lainsäädännön mukaan EU-lait syrjäyttävät aina kaikki Suomen lait ja säädökset, ja siis myös perustuslait.